《养气》
宋代·丘葵

养气须令四体充，饥寒不动是英雄。
常羞仲子徒三咽，稍似颜渊只屡空。
举勤未尝为物碍，精神若可与天通。
氤氲开阖无穷妙，祗在绵绵一息中。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。